
DRUSKININKŲ KULTŪROS CENTRO PADALINIO AMATŲ CENTRO 
 „MENŲ KALVĖ“ DIRBTUVIŲ NAUDOJIMO KŪRYBINEI IR EDUKACINEI VEIKLAI TVARKOS APRAŠAS

I SKYRIUS
BENDROJI DALIS

                    1. Druskininkų kultūros centro padalinio Amatų centro „Menų kalvė“ (toliau – Amatų centro) tvarkos aprašas (toliau – Aprašas) reglamentuoja dirbtuvių, esančių M.K.Čiurlionio g. 27, Druskininkai, naudojimo tikslus, reikalavimus subjektams, paraiškų pateikimą ir vertinimą, atsiskaitymą už dirbtuvių naudojimą.
                    2. Apraše naudojamos sąvokos: 
                    2.1. Dirbtuvės – negyvenamos patalpos su visu jose esančiu inventoriumi, skirtos subjektų kūrybinei ir edukacinei veiklai vykdyti.
                    2.2. Dirbtuvių naudojimas – sutartimi įteisintas ribotą laiką trunkantis subjektų buvimas Amatų centre, kur mokėdami nustatytą dirbtuvių naudojimo mokestį subjektai vykdo kūrybinę ir edukacinę veiklą, jiems teikiamos konsultacinės, jų veiklos viešinimo bei produkcijos realizavimo paslaugos.
                     2.3. Subjektas – vaizduojamojo ir taikomojo meno bei dailiųjų amatų srityje meno kūrinius kuriantis ir gaminantis pilnametis fizinis asmuo, kuris įstatymų nustatyta tvarka verčiasi ūkine komercine veikla arba tokio asmens įsteigtas juridinis asmuo, vykdantis komercinę veiklą.
2.4. Atvirų dirbtuvių metodas – galimybė Amatų centro lankytojams neatlygintinai apsilankyti dirbtuvėse ir susipažinti su jose kuriančiais ir gaminančiais subjektais bei jų atstovaujama vaizduojamojo, taikomojo meno ar dailiųjų amatų rūšimi. 

                      
[bookmark: _Hlk37326401]II SKYRIUS
DIRBTUVIŲ NAUDOJIMO TIKSLAI

                     3. Dirbtuvių naudojimo tikslai:
                     3.1. puoselėti skirtingas vaizduojamojo ir taikomojo meno, dailiųjų amatų rūšis, plėtoti jų edukacinę veiklą
                     3.2. skatinti visuomenės dalyvavimą vaizduojamojo, taikomojo meno ir dailiųjų amatų meninėje saviraiškoje;
                     3.3. skatinti Subjektų verslų plėtrą, sudarant lengvatines sąlygas jų kūrybinei ir edukacinei veiklai.

                                                                      III SKYRIUS
                                                        REIKALAVIMAI SUBJEKTAMS

                      4. Reikalavimai Subjektams:
                      4.1. prisidėti prie Amatų centro bendrų projektų įgyvendinimo (kultūrinės edukacijos sistema „Kultūros pasas“, meninės akcijos, įvaizdžio formavimo renginiai ir kt.)
                      4.2. rengti edukacines programas ir jas tinkamai organizuoti;
                      4.3. dalyvauti rengiant bendrus edukacinių užsiėmimų komplektus ir kitus veiklų pasiūlymus lankytojams;
                     4.4. dirbti Atvirų dirbtuvių metodu ne mažiau kaip 20 valandų per savaitę su Amatų centro administracija iš anksto suderintu laiku. 
                     4.5. laiku mokėti nustatytą mokestį už dirbtuvių naudojimą ir kitus komunalinius mokesčius pagal Amatų centro administracijos pateiktus dokumentus.
                     4.6. laikytis kitų dirbtuvių naudojimo sutartyje nustatytų sąlygų. 


IV SKYRIUS
PARAIŠKŲ PATEIKIMAS IR VERTINIMAS

  5. Subjektai, norintys naudotis Amatų centro dirbtuvėmis kūrybinei ir edukacinei veiklai, turi pateikti nustatytos formos paraišką bei joje nurodytus papildomus dokumentus.
                       6. Kvietimas teikti paraiškas Aprašo 2.3 punkte nurodytiems  Subjektams viešai skelbiamas Amatų centro interneto svetainėje www.acmenukalve.lt. ir  socialinio tinklo „Facebook“ Amatų centro paskyroje. Kvietime nurodomi paraiškų pateikimo būdai, paraiškų pateikimo terminai, kontaktinis asmuo, jo telefono numeris ir elektroninio pašto adresas, kita Subjektams aktuali informacija.
                      7. Vienas Subjektas gali pateikti tik vieną paraišką.
                      8. Viena dirbtuve gali naudotis daugiau nei vienas Subjektas.
                      9. Subjektai, norintys dalintis viena dirbtuve, teikia vieną paraišką, joje nurodydami visus Subjektus, kurie pageidauja naudotis dirbtuve kartu.
                     10. Subjekto prašymu ir Amatų centro administracijai sutinkant galima į dalijimąsi dirbtuve įtraukti kitus Subjektus jau naudojimosi metu. Kiekvieno Subjekto atsakomybės apibrėžiamos dirbtuvės naudojimo sutartyje. 
                     11. Paraiška turi būti užpildyta lietuvių kalba ir pateikta ne vėliau, negu nurodyta kvietime.
                      12. Paraiškų vertinimo kriterijai:
                      12.1.paraiška pateikta laikantis Apraše ir kvietime nustatytų reikalavimų, pridėti visi nurodyti papildomi dokumentai (0-5 balai).
                      12.2 Subjekto kūrybinės ir/ar profesinės veiklos atitikimas Amatų centro dirbtuvių naudojimo tikslams: meninė/kūrybinė vertė, edukacinė veikla, bendruomenės įtraukimas (0-20 balų).
                     12.3. Subjekto individualus dalyvavimas parodose, pleneruose, akcijose, mugėse ir kituose meno renginiuose (0-15 balų).
                      13. Paraiškas vertina Druskininkų kultūros centro direktoriaus įsakymu sudaryta vertinimo komisija (toliau – Komisija).
                      14. Vertinimo metu nustatančius neatitikimus paraiškų pateikimui keliamiems reikalavimas, paraiškoje nurodytu elektroninio pašto adresu Komisijos sekretorius kreipiasi į Subjektą, nurodant per ne trumpesnį nei 5 darbo dienų terminą patikslinti paraišką pašalinant nustatytus trūkumus ar pateikti trūkstamus dokumentus.
15. Jeigu per nurodytą terminą trūkumai nepašalinami ar nepateikiami trūkstami dokumentai, paraiška toliau nevertinama; 
[bookmark: _Hlk224303089]                      16. Paraiškos, surinkusios mažiau nei  20 balų, netenkinamos.
                      17. Esant vienodam balų skaičiui, pirmenybė suteikiama anksčiau pateiktai paraiškai, išlaikant skirtingų vaizduojamojo ir taikomojo meno, dailiųjų amatų rūšių proporciją Amatų centre.
                      18. Subjektai apie vertinimo komisijos sprendimą informuojami ne vėliau kaip per 20 darbo dienų paraiškoje nurodytu elektroniniu paštu.
                      19. Su Subjektais,  kurių  paraiškos atitiko vertinimo kriterijus ir surinko daugiau nei 20 balų, sudaroma dirbtuvės naudojimo sutartis įvertinant turimų laisvų dirbtuvių kiekį.
                      20.  Dirbtuvės naudojimo terminas nustatomas vieneriems metams.
                      21. Jeigu „Subjektas“ tinkamai vykdė visas dirbtuvės naudojimo sutarties sąlygas, pasibaigus numatytam terminui sutartis gali būti pratęsiama naujam vienerių metų laikotarpiui.
                      22. Jeigu dirbtuvės naudojimo sutartis pasibaigus terminui nebuvo pratęsta dėl nevykdytų įsipareigojimų, numatytų šio Aprašo III skyriuje, tas pats „Subjektas“ pakartotinai teikti paraišką arba būti pareiškėjo grupėje, kurios nariai naudosis viena dirbtuve, gali tik po dviejų metų. 
                      23. Atsilaisvinus dirbtuvei Amatų centras gali skelbti naują kvietimą arba siūlyti sudaryti sutartį Subjektams iš rezervinio ankstesnio kvietimo sąrašo.

V SKYRIUS
                                       ATSISKAITYMAS UŽ DIRBTUVIŲ NAUDOJIMĄ
                 
                     24. Dirbtuvių naudojimo kaina (be komunalinių mokesčių) ir kiti bendrų patalpų naudojimo mokesčiai nustatomi Druskininkų kultūros centro direktoriaus sprendimu.
                     25. Už dirbtuvių naudojimą ir suteiktas komunalines paslaugas Subjektai atsiskaito pagal Amatų centro administracijos pateiktus dokumentus dirbtuvių naudojimo sutartyje nustatytomis sąlygomis.


VI SKYRIUS
BAIGIAMOSIOS NUOSTATOS

 26. Šis aprašas gali būti keičiamas Druskininkų kultūros centro įsakymu.
                      27. Amatų centro administracija pasilieka teisę tikrinti, ar Subjektai laikosi šiame Apraše ir dirbtuvių naudojimo sutartyse nustatytų įsipareigojimų. 






